
2 санаттағы қазақ тілі мұғалімі : Палманова Айман Абдраимовна.
                           Қазақ халқының  қолөнері.
Қазақтың ұлттық өрнектерімен әшекейленетін қолөнерінің түрлері де, атаулары да көп. Солардың ішінде халық арасына көбірек тарағаны ою-өрнек.

«Қазақ халқының қолөнері» тақырыбында өткізілген сабақта балаларды оюдың түрлерімен таныстыру, оның шығу тарихы туралы әңгімелеу,ою-өрнек туралы мақал-мәтелдер жинау, сөздік қорын байыту, халық өнерін қастерлеуге үйрету, көркемдік өнеріне  сүйіспеншілік сезімдерін тәрбиелеу мақсаты көзделеді.

Буклеттер мен оюы  бар ыдыстар, зергерлік бұйымдар, қиып-жапсыруға және бояуға қажетті құрал-жабдықтар көрнекілікке пайдаланылады.

Сабақтың барысында мұғалім балаларға ою-өрнек жайында мағлұмат береді.

Ою-өрнек күнделікті өмірде біз жиі  пайдаланып жүрген заттарда көп кездеседі-дей келіп, ою түрлері, шығу тарихы туралы әңгімелеп, балалардан өнердің, оюдың қандай түрлері бар? –деп сұрақ қойып , сабақты жалғастырады. Солардың бірі-ою-өрнекті жоғалтпай, үйреніп, әрі қарай дамыту біздің міндетіміз.

Ертеде халқымыз тұтынған заттардың бәрін оюмен әшекейлеп безендірген. Мысалы: үй мүліктерін, төсеніштерді, ұлттық киімдерді, зергерлік бұйымдарды ою-өрнекпен әшекейлеген.Осы бұйымдардың бәрі өнерлі адамдардың қолынан шыққан. «Өнер таусылмас азық, жұтылмас байлық» дейді халық. 

Мен сабақ барысында балаларға ою-өрнектердің түрлерін қайда қолданылатынын түсіндіріп өтемін. 
1.Аспан әлеміне қатысты оюды атайық?
-Айшық,жұлдыз. Бұл оюлар айға, аспандағы жұлдызға ұқсайды, ол көбінесе сандық және кілемде қолданылады.
2.Жан-жануарлар дүниесіне қатысты ою-өрнекті білесіңдерме?
-Ботакөз,қошқармүйіз, түйе табан, ботамойын. Бұл оюлар сырмақ, текемет,киіз, аяққап, қоржында қолданылады.
3. Аңға, аңның дене мүшелеріне байланысты ою-өрнекті білесіңдер ме?
-Арқармүйіз, бұғымүйіз. Бұл оюлар шапан жіне текеметтерде кездеседі.
4.Құрт-құмырсқаларға, жәндіктерге байланысты ою-өрнекті білесіңдер ме?
-Көбелек, тышқан ізі. Бұл оюлар текемет, зергерлік бұйымдарда қолданылады.
5.Құстарға байланысты ою-өрнекті атаңдар?
-Құстұмсық, құсқанат. Бұл оюлар алаша, шиде, зергерлік бұйымдарда, ән-күй аспаптарда қолданылады.
6. Жер,су, өсімдік бейнелі ою-өрнекті білесіңдер ме?
-Қайнар, толқын му, бүршік қызғалдақ. Бұл оюлар текемет,алашада, ыды-аяқтарда кездеседі.
7.Құрал-жабдықтарға байланысты ою-өрнек түрлерін ата?
-Балта, тарақ. Бұл оюлар сырмақ, текеметте қолданылады.

Мұнан соң балалар музыка ырғағымен  кеңістікте тұрып оюдың бейнесін жасап,ою-өрнек түрлерін, (қощқармүйіз, тышқан ізі, бүршік, қызғалдақ) ритмикалық қимыл-қозғалыс арқылы ауада ою үлгісін көрсету арқылы бой сергіту жаттығуларын жасайды. Сабақ сұрақ-жауап түрінде одан әрі жалғасады.

Балалар «Ботамойын», «Сынық мүйіз» деп аталған екі топқа бөлініп, ою-өрнек сайысына қатысады.

«Ботамойын» оюы өрнегіміз-ай 

Әсем жиhаз өмірде көргеніміз-ай,

Ата салтын, дәстүрін жалғастырып-ай,

Ою-өрнек кешіне келгеніміз-ай.

Агугәйім ай

Ою-өрнек ай

Дәстүрімен халқымның

Ән шырқайық ай.

«Сынық мүйіз»

Сынық мүйіз оюы өрнегіміз ай-дай,

Оюларын әжемнен көргенім ай-дай,

Салт-дәстүрлерін халқымның жалғастыру ай-дай, 

Топ алдына бүгінгі келгеніміз ай-дай.
Мақал-мәтелдер:
1.Ою-орғанның ойы ұшқыр

2.Өнерді үйрен де жирен.

3.Өнерлі бала сүйкімді

4.Кедеймін деп қысылма, өнерің болса қолыңда

5.Өсер халықтың қанаты-оның өнері.

6.Өнерлі елден өнерлі ұл-қыз шығар.

7.Өнер-бұлақ, білім-шырақ

8. Өнер білсең өлмейсің.

 Тақпақтар:
1.Әжем өрнек тереді

Сырмақ сырнып, оюлап,

Басы ауыра береді,

Шәй ішпесе қоюлап.

2.Алаша, киіз, кілемнен,

Ою-өрнек өрнегін

Күнде көріп жүреміз

Бүгінгі дейін сақталып

Ұрпақтарға жалғасқан.

Сабақ соңында топқа Оюхан қонаққа келуі тиіс екен. Мұғалім Оюханның кім екенін әңгімелейді.

Ертеде Оюхан деген хан болыпты. Оюхан жолында кездескен жаралы аң-құстың бәрін емдеп, жазылып кетуіне көмектеседі және көрген білгенін бәрін сырмақ бетіне түсіреді екен.

Оюхан кіреді.

-Сәлеметсіңдер ме, балалар.

Сендерге келерде ұзақ жол жүріп келдім, жұмбақ алып келдім, шешуін шешер ме екенсіңдер көрейін.

Мен биік-биік таулардан асып,

Терең-терең сулардан өттім.

Қалың орманды аралап, күндіз де түнде де талмай көп жортып сендерге жеттім. Мен сендерге жүрген жерлерімді  оюмен көрсеттім. Енді менің жұмбақ оюларымның  шешуін шешіңдер. Сендерге келе жатқанымда жолымда талай-талай жануарлар,құстар кездесті. Мен сендерге оюдың бір бөлігін жартысын көрсетемін, екінші бөлігін өздерің табыңдар.

1-ою үкі, 2-ою-бұғы,3-ою-арқар, 4-ою-тышқан 5-ою-балық.

Оюханның оюының шешуін тапқан балаларға  рахмет айтып, ата-баба дәстүрін жалғастырыңдар деп қоржыннан оларға  сыйлығын  алып таратып беріп, қоштасып кетеді.

Мұғалім Оюхан әкелген оюлар қандай бұйымдарда кездесетінін сұрайды.
Балалар: текемет, сырмақ, шапан, түскиіз, ыдыс-аяқтарда, ән-күй аспаптарда кездесетінін айтады.

-Өте дұрыс жауап бердіңдер, балалар.

